# Aubrey Beardsley

### De la Wikipedia, enciclopedia liberă

Aubrey Beardsley

Aubrey Vincent Beardsley (n. 12 august 1872, Brighton - d. 16 martie 1898) a fost un artist vizual influent englez, fiind cunoscut mai ales ca desenator, ilustrator şi grafician.

## [modifică] Viaţa şi opera

Beardsley a fost unul din membrii grupării artistice existente în jurul revistei literare Yellow Book, realizând multe ilustraţii pentru această revistă. A fost, de asemenea, parte a mişcării artistice a Esteticismului britanic, care la rândul său era răspunsul estetic al mişcărilor artistice a Decadenţei şi a Simbolismului, generate iniţial în Franţa.

Multe dintre imaginile sale sunt realizate în peniţă, prezentând adesea largi suprafeţe dense, intens bogate în linii, închise la culoare, contrastând cu suprafeţe goale, similare ca mărime şi formă, respectiv suprafeţe prezentând detalii fine în contrast cu cele ce nu prezintă nici un fel de detalii.

The Peacock Skirt, 1892.

Aubrey Beardsley a fost probabil cel mai controversat artist grafic al mişcării artistice Art Nouveau, fiind renumit pentru imaginile sale de factură sumbră prezentând scene de erotică grotească, teme explorate în opera sa târzie. Cele mai faimoase ilustraţii erotice ale sale se bazează pe teme istorice şi mitologice, incluzând ilustraţiile sale la piesa lui Aristofan, Lysistrata şi la cea a lui Oscar Wilde, Salomé.

Beardsley a fost un prieten apropiat a lui Oscar Wilde. În această calitate a ilustrat drama sa Salomé, al cărei premieră a avut loc la Paris, în franceză în 1893. Anul următor, piesa a fost jucată şi în engleză.

Beardsley a produs multe ilustraţii pentru cărţi şi reviste, aşa cum ar fi ediţia de lux a cărţii Le Morte d'Arthur de Sir Thomas Malory sau reviste precum The Savoy şi The Studio.

Aubrey Beardsley a scris, în calitate de scriitor, o povestire erotică, rămasă neterminată, Under the Hill, bazată pe legenda poetului şi cavalerului german Tannhäuser. El a fost, de asemenea, şi un caricaturist, realizând chiar şi câteva caricaturi politice asemănătoare ca manieră şi ilustrând stilul umorului ireverent al prietenului său, Oscar Wilde.

Opera lui Beardsley, reflectând limpede o decadenţa specifică unui anumit grup de artişti şi al unui anumit timp, a avut un impact enorm asupra simboliştilor francezi, asupra mişcării Poster Art a anilor 1890, asupra artiştilor târzii ai Art Nouveau, Pape, Mucha, Clarke, şi chiar şi asupra unor artişti ai perioadei Art Deco.

Beardsley a fost unul dintre acei artişti care a trăit public viaţa sa, fiind privit ca un excentric al timpului. El spunea despre el însuşi, "Am doar un singur ţel - grotescul. Dacă nu sunt grotesc, nu sunt nimic." (conform originalului, "I have one aim — the grotesque. If I am not grotesque I am nothing."). La rândul său, Oscar Wilde afirma că Beardsley avea "faţa ca o secure de argint şi păr aidoma ierbii verzi." (conform originalului "a face like a silver hatchet, and grass green hair.").

Deşi a fost asociat cu grupul de homosexuali din jurul lui Wilde, există foarte multe lucruri în suspensie referitoare la acest subiect. Speculaţiile asupra sexualităţi sale includ şi o presupusă relaţie incestuoasă cu sora sa mai mare, Mary, care ar fi dus la naşterea prematură a unui copil.

În 16 mai 1898, Beardsley a decedat de tuberculoză în Menton, Franţa la vârsta de doar 25 de ani.

## [modifică] Vezi şi

- Art Nouveau,
- Gründerzeit

## [modifică] Referinţe

- Aubrey Beardsley, Selected Drawings: (Grove, 1967) ISBN B000CNTRNG
- David Wallechinsky, The People's Almanac III: (Bantam, 1981) ISBN 0553013521

## [modifică] Legături externe

Wikimedia Commons conţine fişiere media legate de:
Aubrey Beardsley

- Aubrey Beardsley - Art Image Collections
- Le Morte d'Arthur - cu ilustraţii de Aubrey Beardsley
- Aubrey Beardsley Illustrations
- Ragnarok Press
- Under the Hill, povestirea neterminată a lui Audrey Beardsley
- Despre ultimele zile ale ilustratorului englez Audrey Beardsley
- Audrey Beardsley Pictorial History

Adus de la "http://ro.wikipedia.org../../../a/u/b/Aubrey_Beardsley_7d0a.html"

Categorii: Naşteri în 1872 | Decese în 1898 | Art Nouveau | Caricaturişti britanici | Decese datorate tuberculozei | Ilustratori britanici | Pictori britanici | Wagnerites

##### Views

- Articol
- Discuţie
- Versiunea curentă

##### Caută

##### În alte limbi

- Deutsch
- English
- Español
- Français
- Italiano
- 日本語
- 한국어
- Nederlands
- Português
- Русский
- Simple English
- Svenska
- Українська